'सिरी ए' मा तेस्रो स्थानका लागि पकड बलियो बनाउँदै इन्टर मिलान
इटालीको 'सिरी ए' मा तेस्रो स्थानमा आफ्नो पकड बलियो बनाउनका लागि इन्टर मिलानले आइतबार घरमा कमजोर प्रदर्शन गरिरहेको साम्पडोरियालाई २–१ ले हरायो । यो जितपछि इन्टरले शीर्ष दुई स्थानमा रहेका टिम युभेन्टस र लाजियोसँगको दूरी कम गरेको छ ।
मिलान — इटालीको 'सिरी ए' मा तेस्रो स्थानमा आफ्नो पकड बलियो बनाउनका लागि इन्टर मिलानले आइतबार घरमा कमजोर प्रदर्शन गरिरहेको साम्पडोरियालाई २–१ ले हरायो । यो जितपछि इन्टरले शीर्ष दुई स्थानमा रहेका टिम युभेन्टस र लाजियोसँगको दूरी कम गरेको छ ।इन्टरले रोमेलु लुकाकु र लउटारो मार्टिनेजको गोलले दुई गोलको अग्रता लिएका थियो । साम्पडोरियाका तर्फबाट मोर्टेन थोरबेले एक गोल फर्काए । इन्टरको २६ खेलबाट ५७ अंक भएको छ । यो शीर्ष स्थानमा रहेको युभेन्टससँग ६ अंकको दूरी हो । समान २६ खेलबाट शीर्ष स्थानमा रहेको युभेन्टसको ६३ अंक र दोस्रो स्थानमा रहेको लाजियोको ६२ अंक रहेको छ ।क्लाउडियो रेनेरीको साम्पडोरिया भने २६ अंकमा १६ औं स्थानमा छ र यो रेलिगेसन क्षेत्रबाट खालि एक अंकको दूरी मात्र हो ।अर्को खेलमा एटलान्टाले ससुलोलाई ४–१ ले हरायो र चौथो स्थानमा कायम रह्यो । यो जितले एटलान्टाको अर्को सिजन पनि युरोपेली च्याम्पियन्स लिग खेल्ने सम्भावना बढेको छ । 